# Élelmiszerbiztonság és - minőség

## A járvány nyomában: Megbetegedés grillezést követően

### Bevezetés

Ezen tananyagok az Európai Unió SafeConsume elnevezésű projektjének keretében készültek. A project célja az élelmiszer-eredetű megbetegedések számának csökkentése. További információkat a <https://safeconsume.eu/> oldalon talál.

A tananyagok kidolgozását diákok és pedagógusok bevonásával megvalósuló igényfelmérés, majd tesztelés előzte meg. Az európai fogyasztókkal végzett kutatások eredményeként számos, az élelmiszerekkel kapcsolatos kockázatos magatartást sikerült azonosítani, amelyekkel kapcsolatos ismeretek fejlesztése a projekt kiemelkedő célja.

Jelen feladat egy grillparti kapcsán kialakuló járványt mutat be, amelyet az alapvető élelmiszerhigiéniai és élelmiszerbiztonsági szabályok be nem tartása okozott.

### Kapcsolódási lehetőségek a kerettantervhez:

* Környezetismeret (gyakorlat) - A hőmérséklet hatása: élelmiszerbiztonsági szabályok; a főzés, sütés, hűtés hatása az élelmiszer eltarthatóságára (4-6. osztály)
* Biológia/egészségtan - A baktériumok és élelmiszerek kapcsolata, élelmiszer eredetű megbetegedetések, egészséges táplálkozás; járványok, higiénia; Élelmiszerek tárolása és tartósítása (6-8. osztály)
* Technika, életvitel és gyakorlat - A személyi és konyhai higiénia szabályai; Alapvető ismeretek a növényi és állati eredetű élelmiszerek biztonságáról és higiéniájáról (4-6. osztály); Élelmiszerbiztonság, az élelmiszerek kezelésének és tárolásának szabályai (11-12. osztály)

### A tananyag célja:

1. Az élelmiszerekben jellemzően előforduló mikrobák megismerése
2. A káros mikrobák szaporodásához vezető körülmények megismerése, megakadályozásának lehetősége
3. A biztonságos élelmiszerszállítás, tárolás és ételkészítés szabályainak megismerése
4. Az élelmiszermérgezés kockázatainak és következményeinek megismerése

### Kapcsolódó anyagok:

* A járvány nyomában: Megbetegedés grillezést követően PowerPoint előadás
* A járvány nyomában: Megbetegedés grillezést követően feladatlap diákoknak
* A járvány nyomában: Megbetegedés grillezést követően feladatlap megoldásai

### Óravázlat

A tananyagokat 15-18 éves diákok számára fejlesztették ki, de egyszerűen adaptálható a 11-14 éves korosztály igényeihez is.

### Bevezetés

1. Nézzük végig **A járvány nyomában: Megbetegedés a grillezésen PowerPoint** előadást.
2. Az ételkészítés minden lépéséhez tartoznak kérdések, pl. zöldségek előkészítése, sütés és tálalás.
3. A prezentációban szereplő kérdések megvitatását végezheti az osztály közösen, párokban vagy kis csoportokban.
4. A diákok a kérdésekhez tartozó válaszaikat **A járvány nyomában: Megbetegedés a grillezésen feladatlapra** jegyezhetik fel.
5. A tanár vezetésével a diákok megvitatják a kérdésekre adott válaszaikat.

**A járvány nyomában: Megbetegedés a grillezésen feladatlap megoldásai** dokumentum felhasználható a beszélgetés során. A megoldókulcs segítségével nyomon követheti, hogy minden lényeges pont felmerült-e a válaszok megvitatása során.

# Élelmiszerbiztonság és - minőség A járvány nyomában: Megbetegedés grillezést követően

### Feladatlap diákoknak

## 1. Keresztszennyeződés

### a. Mire kell figyelnie Dani anyukájának a keresztszennyeződés megakadályozása érdekében?

### b. Miért kell különösen figyelni, ha a nyers csirkehús közelében nyersen fogyasztani kívánt (pl. salátának készülő) zöldségek is vannak?

## 2. A hús hőkezelése

### a. Mi történik a baktériumokkal a hús sütése során?

### b. Hogy kell helyesen grillezni a húsféléket?

### c. Hogyan ellenőrizhetjük, hogy a hús megsült-e?

### d. Miért fontos tiszta tányérra tenni a már megsült húst?

## 3. Élelmiszermérgezés

### a. Melyik mikrobák miatt betegedhetett meg Dani és a vendégek?

### a. Miért volt nagyobb a kockázata annak, hogy az idős vendég megbetegszik?

### b. Miért nem betegedett meg minden vendég?

# Élelmiszerbiztonság és - minőség A járvány nyomában: Megbetegedés grillezést követően

### Feladatlap diákoknak

## 1. Keresztszennyeződés

### a. Mire kell figyelnie Dani anyukájának a keresztszennyeződés megakadályozása érdekében?

* Az ételkészítés kezdetén, majd a nyers csirke előkészítése után alaposan kezet kell mosnia.
* Amennyiben lehetséges, külön vágódeszkát és kést kell használnia a csirkéhez és a zöldségekhez. Ha erre nincs lehetőség, akkor az eszközöket mosogatószerrel és meleg vízzel alaposan el kell mosogatnia a csirkehús előkészítése után.

### b. Miért kell különösen figyelni, ha a nyers csirkehús közelében nyersen fogyasztani kívánt (pl. salátának készülő) zöldségek is vannak?

A nyers csirkehúson természetesen jelen lehetnek baktériumok, például *Campylobacter* vagy *Salmonella*. Figyelni kell arra, hogy a baktérium ne kerülhessen át a nyers csirkehúsról a nyersen fogyasztásra kerülő (pl. saláta alapanyagai) zöldségekre, vagy más fogyasztásra kész élelmiszerre, mert megbetegedést okozhat. Éppen ezért a zöldségeket minden esetben a nyers hústól jól elkülönítve tároljuk, illetve készítsük el.

## 2. A hús hőkezelése

### a. Mi történik a baktériumokkal a hús sütése során?

A baktériumok a sütés során a magas hő hatására elpusztulnak.

### b. Hogy kell helyesen grillezni a húsféléket?

Grillezéskor a hő nem egyenletesen melegíti az ételt, ezért egyes részek hamarabb megsülhetnek. Fontos, hogy a hússzeleteket több alkalommal forgassuk meg grillezés közben, hogy mindkét oldaluk és a belsejük is egyenletesen átsüljön.

### c. Hogyan ellenőrizhetjük, hogy a hús megsült-e?

Mielőtt sertést, szárnyast (pl. csirkét) vagy darált húsból készült ételt tálalunk fel, bizonyosodjunk meg róla, hogy a hús forró és teljesen átsült. A hússzelet legvastagabb részénél vágjuk fel vagy szúrjuk meg és nyomjuk meg a húst és ellenőrizzük, hogy megfelelően átsült-e: sem a hús belseje, sem a nyomás hatására kiszivárgó húslé ne legyen véres vagy rózsaszínes.

Ha rendelkezésünkre áll maghőmérő, akkor a hús legvastagabb részében ellenőrizhetjük a hőmérsékletet is. Ahhoz, hogy a hús megfelelően átsüljön, az alábbi hőmérséklet-idő kombinációk valamelyikét kell betartanunk:

* 60°C - 45 perc
* 65°C - 10 perc
* 70°C - 2 perc
* 75°C - 30 másodperc
* 80°C - 6 másodperc

### d. Miért fontos tiszta tányérra tenni a már megsült húst?

Fontos, hogy a már megsült húst tiszta tányérra tegyük, ne arra, amin az előkészített nyers hús tartottuk. Így elkerülhetjük, hogy a tálon maradó nyers húsléből keresztszennyeződéssel a baktériumok visszakerüljenek a kész húsra.

## 3. Élelmiszermérgezés

### a. Melyik mikrobák miatt betegedhetett meg Dani és a vendégek?

Dani és azok a vendégek, akik ettek a csirkéből, valószínűleg *Salmonella* vagy *Campylobacter* miatt betegedhettek meg, amely gyakran fordul elő nyers csirkehúson. A megbetegedést az okozhatta, hogy a megsütött csirkét ugyanarra a tányérra tették vissza, mint amin korábban a nyers hús volt.

A vegetáriánus vendég megbetegedését feltehetően *Listeria* okozhatta*.* A lazacon lévő baktérium a környezeti hőmérsékleten (amíg Dani focizott, lezuhanyozott) annyira elszaporodhatott, hogy szennyezettség már megbetegedést okozhatott.

### a. Miért volt nagyobb a kockázata annak, hogy az idős vendég megbetegszik?

Az egyik beteg egy idős, cukorbeteg vendég volt. Ezek a kockázati tényezők növelik a mikrobákkal szembeni fogékonyságot, az ő szervezete nem volt képes olyan hatékonyan ellenállni a mikrobiológiai veszélyeknek (a kórokozó támadásának), mint az egészséges felnőttek szervezete.

Az idős, vagy krónikus beteg emberek immunrendszere legyengül, ezért jobban ki vannak téve a megbetegedéseknek.

### b. Miért nem betegedett meg minden vendég?

Az, hogy a vendégek megbetegedtek-e, függ attól, hogy ettek-e, illetve mennyit ettek a szennyezett ételekből, emellett az immunrendszerük védekező képessége is jelentősen befolyásolja a betegedés kialakulásának valószínűségét. Előfordulhat, hogy más vendégek is megfertőződtek, de nem mutattak jellemző tüneteket, mivel az egyes emberek eltérő módon reagálhatnak a fertőzésekre. A fertőzésekre érzékenyebbek a krónikus betegek, a 65 év feletti idősek, az 5 év alattiak kisgyermekek, a terhes nők és egyéb okból legyengült immunrendszerrel rendelkező személyek. Az immunrendszer legyengülését okozhatja például cukorbetegség, a májat vagy vesét érintő krónikus betegségek, alkoholizmus, HIV/AIDS fertőzés, illetve kemoterápia vagy sugárkezelés is.